คุณครับ พอดีหลังมีเพศสัมพันธ์แล้วแฟนผมตกขาวแบบสีขาวแป้งไม่มีกลิ่นไม่เจ็บอวัยวะเพศ แต่ทุกครั้งหลังมีเพศสัมพันธ์ แฟนจะตกขาวแบบนี้ทุกครั้ง เป็นเพราะอะไร ครับ ?
สวัสดีค่ะ หากตกขาวที่เป็นอยู่ มีสีขาว ไม่มีกลิ่นเหม็น ไม่มีแสบหรือคันช่องคลอด ไม่มีปวดท้องน้อย ก็ถือเป็นตกขาวที่ปกติดีค่ะ ซึ่งการที่ออกมาหลังจากมีเพศสัมพันธ์ อาจเป็นตกขาวที่ปนกับน้ำหล่อลื่นทั้งของฝ่ายชายและฝ่ายหญิงผสมกัน ทำให้หลังมีเพศสัมพันธ์ จึงอาจเห็นมีตกขาวออกจากช่องคลอดมากขึ้นได้ ไม่ได้ผิดปกติแต่อย่างใดแต่หากตกขาว มีสีแปลกไป เช่น เขียวเหลืองคล้ายหนอง มีเลือดปน มีแสบหรือคันช่องคลอด มีปวดท้องน้อย จะถือเป็นตกขาวที่ผิดปกติ ซึ่งควรไปพบแพทย์เพือ่ตรวจและรักษาค่ะ